जिन चीजों को इस्लाम और समाज पसंद नहीं करता है उनमें से कुछ इस प्रकार हैं जैसे दूसरों को कष्ट पहुंचाना, लोगों के मध्य फूट डालना, उपहास करना, असंतुलित बात करना, दूसरों पर आरोप लगाना, कंजूसी, दूसरों की जासूसी करना, घमंड, अत्याचार, विश्वासघात और दूसरों के बारे में ग़लत विचारों की ओर संकेत किया जा सकता है और ये वह चीज़ें हैं जिनकी और पवित्र कुरआन की विभिन्न आयतों में संकेत किया गया है। दूसरी ओर महान ईश्वर ने पवित्र कुरआन में उनमें से कुछ चीज़ों को भी बयान किया है जिसे इंसान को समाज में अंजाम देना चाहिये। जैसे अमानत का अदा करना, वादे का वफा करना, सच बोलना, अच्छे कार्यों में एक दूसरे की सहायता करना, परोपकार, विन्रमता, सुशील व्यवहार, न्याय,दूसरों को क्षमा कर देना और विचार विमर्श। इन चीज़ों को विचार करने से भलिभांति समझा जा सकता है कि इन चीज़ों का ध्यान रखना सामाजिक संबंधों के बेहतर बनाने में कितना प्रभावी है। उदाहरण स्वरूप जो इंसान दूसरों की गलतियों की अनदेखी कर देता है उसे माफ कर देता है यह भी भलाई व परोपकार है और इस कार्य से ग़लती करने वाले व्यक्ति के लिए यह संभावना उत्पन्न हो जाती है कि वह अपने को सुधारने का प्रयास करता है। दूसरे शब्दों में दूसरों की ग़लतियों को माफ करने वाला ग़लती करने वाले व्यक्ति को परिपूर्णता का मार्ग तय करने के लिए अवसर प्रदान करता है और उसका प्रभाव स्वयं माफ करने वाले पर भी पड़ता है। क्योंकि इंसान एक बंद वातावरण में नहीं रहता है और भौतिक एवं आध्यात्मिक आवश्यकताओं की पूर्ति सामाजिक संबंधों के माध्यम से एक स्वाभाविक चीज़ है और इसकी अनदेखी नहीं की जा सकती।